בילי אליוט

בילי אליוט (באנגלית: Billy Elliot) הוא סרט קולנוע בריטי משנת 2000, שכתב לי הול וביים סטיבן דלדרי. מככבים ג'יימי בל בתפקיד בילי בן ה-11 השואף להיות רקדן, גארי לואיס אביו כורה הפחם, ג'יימי דרייבן אחיו הבכור של בילי וג'ולי וולטרס המורה למחול. הסרט זכה להצלחה קופתית רבה בממלכה המאוחדת. הפקה בימתית של "בילי אליוט - המחזמר" הועלתה במאי 2005 בתיאטרון "ויקטוריה פאלאס" בלונדון ותוארה בעיתון הטלגרף כ"המחזמר הבריטי הטוב ביותר". המחזמר זכה בעשרה פרסי טוני בשנת 2009. בילי אליוט בן ה-11 הוא יתום מאם, ואביו המעריץ של המתאגרף קן בוקאנן חולם שבנו יהיה מתאגרף ויחלץ את המשפחה ממצבה הכלכלי הרעוע. אך בילי ירש מאמו אהבה למוזיקה והוא מנגן לעיתים בפסנתר כדי להרגיש שהיא לידו. האב שולח את בילי להתאמן באיגרוף, אבל כשהוא נכנס לזירה הוא מבין שאינו רוצה להיות מתאגרף. הוא מגלה בצדו השני של אולם ההתעמלות קבוצת בנות הלומדת בלט. בעזרתה של גברת וילקינסון, המורה לבלט, הוא מתחיל ללמוד לרקוד, ומסתיר את הדבר ממשפחתו. הסרט מתרחש במחוז דרהאם, על רקע שביתת הכורים בבריטניה בשנת 1984. בין הכורים השובתים אביו ואחיו של בילי, ומצבם הכספי מדרדר עוד בעקבות השביתה. בני המשפחה ושאר תושבי העיירה מתעמתים פעמים רבות עם המשטרה. כתוצאה מהמהומות בילי מחמיץ את האודישן לבית הספר המלכותי לבלט, והמורה באה לביתו לשאול עליו. אביו ואחיו זועמים כשהם מגלים שבילי לומד לרקוד, אך הוא אינו מוותר ומתעקש להמשיך ולרקוד. בילי מגלה שחברו הטוב מייקל הוא הומוסקסואל שמתוודה על אהבתו לגברים. הנטייה המינית של בילי עצמו אינה מתבררת בסרט, יש לו קשר קרוב גם למייקל וגם לדבי, בתה של גברת וילקינסון. שניהם מאוכזבים כשבילי עוזב את העיר ללימודים בלונדון, ובילי תוהה בקול "מה עדיף, ג'ינג'ר רוג'רס או פרד אסטר?" כשהאב רואה לראשונה את בילי רוקד הוא מבין שעתידו טמון בריקוד, ומחליט לשבור שביתה על מנת שיוכל לקחת אותו בעצמו למבחנים בבית הספר המלכותי לבלט בלונדון. כשהם מגיעים ללונדון שניהם נפעמים מהעיר הגדולה, ועל אף שבילי מכה את אחד המתמודדים, הוא מתקבל לבית הספר כשהוא מרשים את הבוחנים במחויבות העמוקה שלו לריקוד. בסיום הסרט, שמתרחש 14 שנים מאוחר יותר, מגיעים אביו ואחיו של בילי למופע בלט של "אגם הברבורים" שבו בילי מופיע בתפקיד ראשי. ג'יימי בל - בילי אליוט אדם קופר - בילי בגיל 25 ג'ולי וולטרס - סנדרה וילקינסון גארי לואיס - ג'קי אליוט ג'יימי דרייבן - טוני אליוט ג'ין הייווד - סבתא סטיוארט ולס - מייקל קאפרי ניקולה בלקוול - דבי וילקינסון קולין מקלכלן - טום וילקינסון מייק אליוט - ג'ורג' ווטסון בילי פיין - מר ברת'ווייט ג'אנין בירקט - ג'ני אליוט צ'ארלי הרדוויק -שילה בריגס מתיו ג'יימס תומאס - סיימון סטיבן מנגן - ד"ר קריין פטריק מאלאהייד - מנהל בית הספר לבלט ברברה לי-האנט - סגנית מנהל בית הספר לבלט ניל נורת' - מורה בבית הספר לבלט לי ויליאמס - מורה בבית הספר לבלט 2000 פרס הקולנוע הבריטי העצמאי הסרט הטוב ביותר בקולנוע הבריטי העצמאי (זכייה) הבמאי הטוב ביותר – סטיבן דלדרי (זכייה) השחקן החדש הטוב ביותר – ג'יימי בל (זכייה) השחקנית הטובה ביותר – ג'ולי וולטרס (מועמדות) התסריט הטוב ביותר (זכייה) 2001 פרסי אוסקר הבמאי הטוב ביותר – סטיבן דלדרי (מועמדות) שחקנית המשנה הטובה ביותר – ג'ולי וולטרס (מועמדות) התסריט המקורי הטוב ביותר – לי הול (מועמדות) 2001 האקדמיה הבריטית לאמנויות הקולנוע והטלוויזיה פרס באפט"א לסרט הבריטי הטוב ביותר (זכייה) השחקן הטוב ביותר בתפקיד ראשי – ג'יימי בל (זכייה) השחקנית הטובה ביותר בתפקיד משנה – ג'ולי וולטרס (זכייה) מוזיקה הטובה ביותר בסרט (מועמדות) הצילום הטוב ביותר (מועמדות) העריכה הטובה ביותר (מועמדות) הסרט הטוב ביותר (מועמדות) השחקן הטוב ביותר בתפקיד משנה – גארי לואיס (מועמדות) התסריט המקורי הטוב ביותר (מועמדות) הסאונד הטוב ביותר (מועמדות) הבמאי הטוב ביותר – סטיבן דלדרי (מועמדות) בכורה לתסריטאי, במאי או מפיק בריטי – סטיבן דלדרי (במאי) (מועמדות) בכורה לתסריטאי, במאי או מפיק בריטי – לי הול (תסריטאי) (מועמדות) 2001 פרסי גלובוס הזהב הסרט הטוב ביותר - דרמה (מועמדות) שחקנית המשנה הטובה ביותר - סרט קולנוע – ג'ולי וולטרס (מועמדות) 2001 פרסי גילדת שחקני המסך השחקן הטוב ביותר בסרט קולנוע – ג'יימי בל (מועמדות) שחקנית המשנה הטובה ביותר בסרט קולנוע – ג'ולי וולטרס (מועמדות) צוות השחקנים הטוב ביותר בסרט קולנוע (מועמדות) בשנת 2005 הועלה בווסט אנד גרסת מחזמר לסרט המצליח, אשר המחזה ומילות השירים נכתבו על ידי תסריטאי הסרט לי הול והלחנים על ידי אלטון ג'ון. אתר האינטרנט הרשמי של בילי אליוט (באנגלית) בילי אליוט, ברשת החברתית אינסטגרם "בילי אליוט", במסד הנתונים הקולנועיים IMDb (באנגלית) "בילי אליוט", באתר נטפליקס "בילי אליוט", באתר AllMovie (באנגלית) "בילי אליוט", באתר Rotten Tomatoes (באנגלית) "בילי אליוט", באתר Box Office Mojo (באנגלית) "בילי אליוט", באתר Metacritic (באנגלית) "בילי אליוט", באתר אידיבי "בילי אליוט", תסריט הסרט באתר Scripts.com (באנגלית) "בילי אליוט", במסד הנתונים הקולנועיים KinoPoisk (ברוסית) "בילי אליוט", ביקורת על הסרט באתר "עין הדג" מורה מהסרטים, ניתוח דמותה של גברת וילקינסון כמחנכת סוכנויות הידיעות, "בילי אליוט" גרף עשרה פרסי טוני, באתר nrg‏, 8 ביוני 2009